Sdang ka Quarter Final ka 3rd Invitation Knockout Tennis Ball Cricket Tournament 2017 – Wyrta
Jowai : Ka 3rd Invitation Knockout Tennis Ball Cricket Tournament 2017 ynnin ka 10 tarik da poi ko cha ka yalehke Quarter Final wei da pynman leh ya ka wi ka yalehke wa khaddooh ka 2nd Round.
Ha ka 2nd Round da pynman ha pyrdi ka Nakasaki pyrchah ya ka Rising Star heiwa ka Nakasaki da bat nyngkong ko wei da kamai ko 70 Run na ki 9 Over hadien wa haap lut ki Wicket ko. U Mararki Patwet da yoh u 23 Run katwa u Bowler ka Rising Star u Firstborn Dkhar da yoh u 2 Wicket.
Ka Rising Star hei kdong ko ya ka thong wa da booh da ka Nakasaki wa 71 run yow jop da yoh ko 65 Run ha ki 7.5 Over heiwa da dooh lut ko ya ki Wicket yong ka. U Ram Najiar da yoh u 27 run katwa u Bowler ka Nakasaki u Nibiang Sutnga da yoh u 3 Wicket. Kamtæ ka Nakasaki da jop ko da 5 run.
Ha ka yalehke Quarter Final won ha pyrdi ka Smasher Duster wa ka NMP Moodymmai, ka Smasher Duster da jop ko da 16 run.
Ka Smasher Duster da bat nyngkong ko wei da yoh ko 107 Run na ki 10 Over deiwa dooh lut ya waroh ki Wicket yong ka. U Dauru Lato da yoh u 38 Run katwa u Bowler ka Moodymmai u Teimi Passah da pynhap u 2 Wicket.
Ka Moodymmai da bat lut ko ya waroh ki 10 Over tang ym ye ko u poi cha ka thong deiwa yoh ko 91 Run wei haap du 3 tylli ki Wicket. U Hame Rymbai da yoh u 40 Run.